ખેતીની સમસ્યાઓ અને ખેડૂતોની આવક બમણી કરવા માટે ઓમ પ્રકાશ ધનખડે પોતાનું મંતવ્ય રજૂ કર્યું હતું. પરાલીના મુદ્દે તેઓએ કહ્યું હતું કે, ખેડૂત સમયને બચાવવા અને ઝડપથી નવો પાક લેવા માટે પરાલી સળગાવવાનું કામ કરી રહ્યા છે. જો કે સરકારની કવાયત બાદ હવે ખેડૂતો પણ આ કામગીરી ન કરવાનો વિચાર કરવા મજબુર થયા છે. ધનખડે કહ્યું હતું કે, કિસાન વર્ષોથી કમિશનની માગણી કરી રહ્યા છે. લાંબા સમય બાદ સ્વામિનાથન સમિતિ બનાવવામાં આવી પણ સમિતિની ભલામણો લાગુ કરવા માટે પૂર્વ સરકાર દ્વારા દરકાર લેવામાં આવી નહોતી. આવી જ રીતે કોંગ્રેસ સરકારે ખેડૂતોની આવક વધારવાની દિશામાં પણ કોઈ કામ કર્યું ન હોવાનો આક્ષેપ કર્યો હતો.